সরকারের দুর্নীতি ও দুর্বলতা, ব্রিটিশ আধিপত্য ও ১৯৪৮ সালের আরব-ইসরায়েলি যুদ্ধে মিশরীয় বাহিনীর ব্যর্থতা, এসকল কারণে ফারুক সমালোচিত ছিলেন। শেষপর্যন্ত ১৯৫২ সালের ২৩ জুলাই মুহাম্মদ নাজিব ও জামাল আবদেল নাসেরের নেতৃত্বে সেনা অফিসাররা অভ্যুত্থান ঘটায়। ফারুককে ক্ষমতা ত্যাগে বাধ্য করা হয়। তিনি নির্বাসিত হয়ে মোনাকো ও ইতালি চলে যান। বাকি জীবন তিনি এখানে অতিবাহিত করেছিলেন। ফারুকের ক্ষমতা ত্যাগের পর তার শিশুপুত্র দ্বিতীয় ফুয়াদকে নতুন বাদশাহ ঘোষণা করা হয়। তবে মিশর এসময় নাজিব ও নাসেরের নেতৃত্ব শাসিত হচ্ছিল। ১৯৫৩ সালের ১৮ জুন বিপ্লবী সরকার রাজতন্ত্র বিলুপ্ত করে। ফলে ১৫০ বছরের মুহাম্মদ আলি রাজবংশের অবসান হয় এবং মিশরকে প্রজাতন্ত্র ঘোষণা করা হয়। মিশরীয় সরকার বাদশাহর সম্পদ নিলামের ব্যবস্থা করে।

স্ত্রী ও সন্তান
অন্যান্য মাধ্যমে
ক্ষমতাচ্যুতি
শাসনকাল